Jacobus Francois Pienaar (gebore 2 Januarie 1967) is Suid-Afrika se twee-en-veertigste Springbokkaptein en die eerste wat die Rugbywêreldbekertoernooi gewen het. Sy ouers was Jan-Harm en Valerie Pienaar en hy is die oudste van vier broers. Hy word by die Plattelandse Distrikte skolekrieketspan ingesluit wat in sy matriekjaar in 1984 aan die Nuffieldweek deelneem, en in 1985 haal hy Suidoos-Transvaal se Cravenweekspan. Na skool gaan studeer hy met 'n sportbeurs aan die Randse Afrikaanse Universiteit en behaal 'n LLB-graad. Hy word in 1989 vir die destydse Transvaal-span gekies. Francois is in 1993 die eerste keer vir die Springbokke gekies. Hy was kaptein in al 29 toetse wat hy gespeel het. Francois Pienaar was die eerste Springbokkaptein wat 'n span moes lei in 'n rugbywêreldbekertoernooi en dit in Suid-Afrika. Hy het dit baie goed gedoen en op 24 Junie 1995 wen sy span die finaal teen die All Blacks. Die eer het hom toegeval om die Webb Ellis-beker van die Suid-Afrikaanse president, Nelson Mandela, te ontvang. (af) Die Kapteins, Edward Griffiths, 2001, ISBN 1-86842-116-3 (en) Pienaar, François, en Edward Griffiths (1999).